ราชอาณาจักรโรมาเนีย
ราชอาณาจักรโรมาเนีย ( (เรกาตูล โรมือเน่); ) เป็นรัฐราชาธิปไตยภายใต้รัฐธรรมนูญ ตั้งอยู่ในยุโรปตะวันออก ที่อยู่ในระหว่าง 13 มีนาคม ค.ศ. 1881 และ 30 ธันวาคม ค.ศ. 1947 และมีการร่างรัฐธรรมนูญ 3 ครั้ง ในปี (1866, 1923, 1938) ราชอาณาจักรโรมาเนียก่อตั้งขึ้นเมื่อสมเด็จพระเจ้าคาโรลที่ 1 แห่งโรมาเนีย ประกาศเอกราชของโรมาเนียจากจักรวรรดิออตโตมัน และสิ้นสุดเมื่อสมเด็จพระราชาธิบดีไมเคิลที่ 1 แห่งโรมาเนีย สละราชสมบัติ ในวันที่ 30 ธันวาคม ค.ศ. 1947 และรัฐสภาได้ประกาศให้ประเทศโรมาเนียเป็นสาธารณรัฐ
การท่องเที่ยวในประเทศโรมาเนีย
ภาคการท่องเที่ยวของประเทศโรมาเนียมีส่วนช่วยสนับสนุนโดยตรงจำนวน 2.09 พันล้านยูโรต่อผลิตภัณฑ์มวลรวมภายในประเทศ (จีดีพี) ในปี ค.ศ. 2015 ซึ่งสูงกว่าปี ค.ศ. 2014 เล็กน้อย และได้รับการจัดให้อยู่ในอันดับที่ 72 ของโลก นำหน้าประเทศสโลวาเกียและบัลแกเรีย แต่ตามหลังประเทศโครเอเชียและสาธารณรัฐเช็ก ผลรวมการท่องเที่ยวของภาคเศรษฐกิจทั้งหมดของโรมาเนีย ซึ่งรวมถึงการลงทุนและการใช้จ่ายโดยภาคธุรกิจนี้ มีมูลค่าประมาณ 8.3 พันล้านยูโรในปี ค.ศ. 2015 โดยเพิ่มขึ้น 3.4 เปอร์เซนต์เมื่อเทียบกับปี ค.ศ. 2014